als_Latn dik_Latn sag_Latn
Televizion
Hermes Nikaj: Unë dhe Angela…
- 945 Lexime
- July 13, 2014
- Nga A.
- në Televizion
- 0 Komente
- Ndrysho
Hermes Nikaj, nipi i artistes së madhe Pavlina Nikaj, është personazhi i cili u bë i dashur për publikun në emisionin e mëngjesit “Aldo morning show” në Tv Klan, i njohur ndryshe edhe me pseudonimin “Zogu i Tiranës”… Hermesi vjen pas një pauze me një set fotosh sa ekstravagante, aq edhe ekzotike me modelen shqiptare Miss Angela dhe me të rejat e tij të fundit nga jeta profesionale dhe ajo private. Ai është shumë i dashuruar me punën që bën dhe i pyetur se ç’është dashuria, përgjigjet se, sipas tij, dashuria është një ndjenjë e fuqishme dhe e jashtëzakonshme, që të bën ta duash më shumë se veten. Këto dhe të tjera do t’i lexoni në intervistën që realizuam me Hermesin… Lexim të këndshëm!
Të preferuarat e Hermesit:
Parfumi: Channel
Stina: Pranverë
Ngjyra: Lejla, e bardhë
Veshja: Sportive
Syzet: Burbery
Kremërat: Swisline
Ushqimet: Prodhimet e detit
Frutat: Molla, Shega
Pija: Red Bull
Këngëtari/ja: Silva Dollapi
Fabjola Kuburi: – Përshëndetje Hermes! Nxehtësia e verës nuk ka nisur akoma për ne të tjerët, por ti po shpejton ta sjellësh atë me setin e nxehtë fotografik që ke realizuar së fundmi…
Hermes Nikaj: - Përshëndetje Fabjola! Ke të drejtë… Nuk ka shumë që publikova setin tim më të ri fotografik së bashku me mikeshën time më të mirë, Angela Lalaj, që u pëlqye me të vërtet shumë nga fansat tanë. Fotot u realizuan nga fotografja profesioniste F. Maliqi dhe make up nga e mrekullueshmja Parukeri Estetikë Merita.
- Jeta private, si po shkon?
– Shkon shumë mirë.
- A është i egër modelingu, Hermes?
– Cila sferë e jetës nuk është e vështirë, e egër dhe e komplikuar? Megjithatë, në fund, si çdo gjë tjetër, edhe modelimi kthehet në atë që ne vendosim të bëjmë me të. Dashur padashur, hyjmë në një rreth vicioz. Nëse e trajton lehtë e nuk i jep rëndësinë e duhur, nuk do të kesh vështirësi, ashtu siç nuk do të kesh as mundësi suksesi. Nëse je serioz me të, nëse sakrifikon e punon fort, atëhere ndoshta do të kesh sukses, por ndërkaq, do të të godasin, do të futen në lojë bërrylat… Ndaj nevojitet vetëbesim i madh e karakter i fortë. Fatkeqësisht, shumë mendojnë se modelingu është thjeshtë një ecje para disa personave, të njohur apo të panjohur, por kush e ka provuar vetë ose kush ka një të afërm apo të njohur në këtë fushë, e di lodhjen, kërkesat e sakrificat që ai kërkon…
- Të ka shkuar ndonjëherë në mendje t’i lësh të gjitha?
– Kurrë! Përpos çdo sfide e vështirësie, kurrë!
- Çfarë të ka shtyrë të bësh përpara në këtë rrugë?
– Për të gjithë ka një emërues të përbashkët nëse bëjnë atë që duan: Pasioni dhe dashuria e pakushtëzuar për atë që bën. Sigurisht, ka pasur momente të errëta, plot ngarkesë emocionale negative, por në fund të ditës, ndjen që energjia dhe pasioni nuk të shteron. Çdo ditë ti mendon si të përmirësohesh, si të ecësh përpara e si të shikosh edhe më lart. Çdo ditë, pasioni ushqen dashurinë dhe dashuria pasionin.
- Si nuk do të doje të fotografoheshe kurrë?
– Nuk do të doja kurrë të fotografohesha jashtë kornizave të personalitetit tim. Nuk do të doja kurrë ta shihja veten në një foto që nuk më përket, ku nuk jam unë e si rrjedhojë, nuk do të doja kurrë ta bëja atë foto. Ne jemi gjithnjë në kërkim të perfeksionit, por duke u nisur nga vetja dhe duke qenë vetvetja.
- Si e përshkruan stilin tënd?
– Nuk besoj se jam kufizuar ndonjëherë vetëm në një stil. Them se jam multikultural dhe shumëkombësh, në sensin që nuk e lejoj një stil të paracaktuar të më pengojë të vesh diçka dhe ky lloj ndryshimi është shumë i këndshëm! (Qesh)
- Cili është mësimi më i çmuar që ke marrë?
– Sido që të shkojë jeta, kudo që të jesh, kushdo që të jesh bërë, vetëm një bashkësi shumë e vogël njerëzish do të ruajë gjithmonë të njëjtat ndjenja karshi teje dhe anasjelltas, vetëm familja!
– Kujt ia beson sekretet më të mëdha?
– Të vetmit që i di pa ia thënë unë, Zotit!
- Kush mendon se të njeh më shumë nga të gjithë?
– Hermesin me detaje e njeh vetëm ajo që e ka sjellë ne jetë, ime më, Albana. Është pa diskutim e vetmja në këtë botë që më kupton pa folur, që më ndjen edhe pa qenë në të njëjtin ambient. E vetmja që, mund të më detajojë biografinë. (Qesh)
- Meqë studion në Fakultetin e Gjuhëve të Huaja, sa gjuhë të huaja zotëron?
– Zotëroj në mënyrë perfekte anglisht, rusisht dhe spanjisht.
- Çfarë është dashuria sipas teje? A ka një përkufizim për të?
– Dashuria?! Një ndjenjë e fuqishme dhe e jashtëzakonshme. Është një emër që të bën ta duash më shumë se veten. Edhe lumturia vjen bashkë me dashurinë, sepse ajo është si një thesar i humbur që kërkohet nga njerëzimi dhe shpeshherë, të kujton arsyen pse jetojmë.
- Cilat janë problemet më pikante të femrës shqiptare sot?
– Në fakt, ekzistojnë dy kategori: Femrat që janë shumë të suksesshme në politikë e karrierë dhe ato që jetojnë në kurriz të burrave e që mjaftohen duke i shërbyer shtëpisë në një mënyrë të rëndomtë dhe që pothuajse gjithë ditën e kalojnë duke shëtitur nëpër kafenetë e Tiranës, apo duke parë telenovela. Ky më duket një problem i madh.
- Si janë shqiptarët me veshjen, në gjykimin tënd?
– Shumë mirë, të paktën njerëzit e medias dhe televizionit që ne shohim çdo ditë dhe që deri diku janë një etalon për popullin në përgjithësi, kryesisht të rinjtë, janë goxha të kuruar, si në stil, ashtu edhe në përzgjedhje.
- Në fund…
– Faleminderit gazetës “Intervista” dhe të gjithë fansave të mi!
crh_Latn als_Latn glg_Latn eng_Latn ilo_Latn als_Latn als_Latn als_Latn als_Latn als_Latn eng_Latn ron_Latn als_Latn als_Latn hun_Latn als_Latn als_Latn pap_Latn eng_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn